經數: 一七一七

經名: 法華玄義釋籤卷第五

頁數: 八五一

上              欄

次釋中二. 先釋. 次引證. 初文準思益等經.

如思益云. 無生四諦者. 知苦無生名苦聖

諦. 知集無和合名集聖諦. 於畢竟滅中

無生名滅聖諦. 於一切法平等不二名道

聖諦. 今云苦無逼迫者. 對破三藏苦逼迫

相餘文依經. 但語略耳. 次引證中言習應

苦空等者. 大論三十七云. 習者隨般若波羅

蜜脩習. 不息不休是名相應. 譬如弟子隨

順師敎是名相應. 又如大品舍利子問菩

薩摩訶薩. 1云何脩習與般若相應. 論釋曰.

舍利子知般若波羅蜜難可受持. 恐行者

誤故作是問. 大品佛告舍利子. 菩薩摩訶

薩習應色空受想行識空. 是名與般若相

應. 乃至種智亦如是. 今釋四諦引彼中間

四諦一科卽通敎義也. 三結名中亦三. 先略

結. 次引證. 三正結. 由因生故而果得生. 是

故生. 名從因而得. 故今釋無生兼從因滅.

因本不生肉復果耶. 故云集道卽空. 空故不

生集道. 次引證者. 四諦2卽本不生故擧解

苦無苦. 三例可知. 三是故下結. 四指廣者.

前生滅中已釋聖諦名及以次第故今略指.

不指次第者. 雖俱無生而不無次第但

是文略. 無量無作準此可知. 次無量四諦者

又爲四. 初得名. 次苦有下釋相. 三大經下引

證. 四是名下結名. 初從界外事以立名. 又

無量之名從□從橫具如後說. 次文可見.

第三引證者. 大經十二云. 善男子. 知聖諦

智凡有二種. 一者中智二者上智. 中智者.

聲聞緣覺. 上智者. 諸佛菩薩. 善男子. 知諸

中              欄

陰苦名爲中智. 分別諸陰有無量相悉是

諸苦. 非諸聲聞緣覺所知是名上智. 如是

等義我於彼經竟不說之. 知諸入爲門亦

名爲苦. 知諸界爲分. 亦名爲性亦名爲苦.

知諸色壞相. 知受覺相. 知想取相. 知行作

相. 知識分別相(已上苦諦)知愛因緣能生五陰

(餘如苦諦)知滅煩惱是名中智. 分別煩惱不可

稱計. 滅亦如是不可稱計(餘如苦諦)知3是道

相能滅煩惱是名中智. 分別道相無量無

邊. 所離煩惱亦無量無邊(廣如苦諦)亦可分於中

智爲二聲聞屬藏緣覺屬通. 上智分二菩

薩屬別. 諸佛屬圓今從總說. 且言分別名

爲上智以屬於別. 四結如文. 次無作者又

爲四. 初得名. 次以迷下釋相. 三大經下引

證. 四一實下結名. 初文者. 從界外理以立

名. 爲對前三立當分義故云界外理. 理

實全指界內生死煩惱是也. 次釋相中二.

先釋者. 以迷理故菩提是煩惱. 卽理性眞智

菩提. 何者是耶. 界內見思是也. 生死涅槃例

此可解. 次卽事下略結. 煩惱生死是事菩提

涅槃是中. 無始時來任運而然. 非久思非

暫念無有宰主故云無誰. 性本自然故無

造作. 是故此四俱名無作. 問此卽結名何故

下文復更結名. 答此中爲成無作相故便

云無作. 下文總結唯一諦故名無作. 次引

證中云大經云. 世諦等者. 彼又約世諦卽

第一義諦廣釋. 釋世諦卽苦集第一義諦卽

道滅. 欲令衆生於苦集中而見道滅故云

卽耳. 其實無有二法相卽. 故總結名中四

下              欄

諦□是一實. 一實□是三德四德. 是故雖有

四名四實無四. 一尙無一云何四耶. 故亦

不次而論次第. 若釋名出體亦具當分跨

節二義. 四敎審實理四敎種智覺同敎敎主

轉□是一音之敎. 如前可知. 次從然下廣

破古師. 先依勝□重立無作四諦. 彼勝□

師但以一滅爲無作者故知非圓. 於中爲

四. 先重[&FFFF]#勝□師意. 次[&FFFF]#達磨破三答下

明勝□師救. 四今難下今家判. 初文爲二.

先指彼所立. 次何者下釋彼所立. 初文者.

觀彼經意合從無作以立4意旨. 彼師別

指一滅歎釋是常是諦是依. 釋中二. 先釋

三. 次釋一. 次引達磨[&FFFF]#多羅難者又二. 初

難次結. 初文難者. 依彼經文道亦是常. 何

故總判三爲無常. 言如衆流入海等者以

道常故諸法皆常. 如衆流入海同一鹹味.

次那云下結. 彼判道等三皆是無常. 道旣是

常故知餘二謬判. 三勝□師5救意者. 若以

理爲言四諦皆常何但道諦前苦滅諦下釋

滅是常. 從無始無作下釋道是常. 說如來

法身下釋集是常. 言如來藏理本是法身是

故名常. 說苦諦隱下釋苦諦是常. 明如來

法身爲陰所覆理體是常. 二乘於四不[&FFFF]#倒

境不見不知者. 明二乘人非但不見亦乃

不知如來藏理. 此是有量不知無量. 今

欲顯說下明向雖說四諦是常猶未顯現.

若顯說者灼然如前一常三無常從有對

去次約顯說苦集道三猶是無常. 有對治

故道是無常. 障須除故. 集是無常. 身須

經數: 一七一七

經名: 法華玄義釋籤卷第五

頁數: 八五二

上              欄

顯故. 苦是無常. 是故且說滅諦爲常. 四今

師難又爲三. 先斥. 次從當知下今師結判.

乃是無量四諦之中. 別指滅顯位在初地名

爲無作. 三從涅槃下引大經證結. 次判中

然前所列四四諦相. 從淺至深是辨優劣.

未是灼然判其優劣. 所以判者今法華經

約此四諦. 爲是何敎四諦所攝. 故今此經獨

得稱妙. 所以須此判[&FFFF]#妙來. 若□判四敎

中圓名之爲妙. 諸經皆有如是圓義何不

稱妙. 故須復更約部約味方顯今經敎圓

部圓. 是故判中又分爲二. 先約四敎判次

約五味判. 若不約敎則不知敎妙. 若不約

味則不知部妙. 下去一切判[&FFFF]#妙文悉皆

例此. 初約四敎判[&FFFF]#妙中敎行證等例下

乘妙. 應約位判. 四敎□以外凡爲敎. 內凡

爲行. 聖位爲證. 前之兩敎但證眞諦是故

俱[&FFFF]#. 別敎若準上下諸文. 應云證融敎行

不融以從初地證道同故. 此之玄文凡判

別義未開顯邊多順敎道. 今此亦然敎譚

中理是故名融. 行證次第故名不融. 若作

證同應如前說. 俱融是圓是故稱妙. 次約

五味中言一破三者圓破通等. 二不入者

藏通不入中也. 二一雖入一敎不融者. 於

圓別二敎雖俱入中. 別敎不融. 熟蘇一破

二者圓破通別. 一入一者別入中也. 一不入

一者通鈍根也. 一雖入一敎不融者重判別

也. 次開[&FFFF]#者二. 標釋. 釋者若但判不開妙

是[&FFFF]#外之妙待對宛然. 諸不了者咸謂待[&FFFF]#

爲妙妙反成[&FFFF]#. 如前引中論云若法爲待

中              欄

成是法還成待. 故今開之無復所待. 卽彼

所待是能待故. 能所名絶待對體亡. 故中論

云今則無因待亦無所成法. 是故須此一

門開前三敎之[&FFFF]#及彼四味中[&FFFF]#. 下去諸法

例此可知. 又欲開諸經先[&FFFF]#諸經不開之

意. 方顯今經開義異前. 今文先[&FFFF]#諸經意.

次如是下正開. 初文者準例亦應通[&FFFF]#華嚴

方等二種四種. 文無者略. 於1中二. 先[&FFFF]#諸

經意. 次重約敎約理等判. 今且[&FFFF]#二味四

經一論不同. 初大品中云一切法趣本是圓

敎三諦之文. 今且離開以證三義. 初卽空文

卽是下色尙不可得文也. 經文不次故前釋

卽空. 後列二義以對三句. 次引論文釋成

大品. 然中論偈文本是三意. 諸文義用以初

證藏. 下文旣云已聞大乘十二因緣. 故知

偈文局在三敎故今依文且證三意. 下文

自有兩品屬藏. 無量等者. 無量則從圓出

三. 此下三經同醍□味. 經意具如諸餘所

說. 法華可見. 涅槃言追者退也. [&FFFF]#更分別

前諸味也. 泯者合會也. 自法華已前諸經

皆泯. 此意則順法華部也. 至大經中更分

別者爲被末代. 故大經中具斯二說. 於中

又二. 先列二品文意. 次解釋. 初如文. 釋中

但釋追泯. 於中又三. 先列. 次釋. 三如此下

結意. 釋中二. 先釋. 次料簡. 釋中但釋初句

次餘三句例初句中意. 其理旣卽故說不可

偏言那可偏作生生而說者此中意圓不偏

說故名不可說. 若止觀破法遍中明圓理無

說故不可說. 今爲成敎從說便故. 故知一

下              欄

句皆具四句. 次料簡中. 問佛何故作偏解

耶者. 問意者義意旣通佛於經中何故但將

第二句而解初句. 答意者若解第二卽是初

句. 卽解三四同於初句. 次或三種下重判

權實. 前已明諸經若開若合. 今欲開顯故

更重判多種權實是權咸開皆令使妙. 初

可說不可說兩番可解. 次從或四皆可說爲

[&FFFF]#者有言敎故. 或四皆不可說爲妙者契無

說理故. 或四可說有[&FFFF]#有妙者實語是虛語

故[&FFFF]#如說而證故妙. 或四不可說有[&FFFF]#有妙

者契如實理故妙起默然見故[&FFFF]#. 或四可

說非[&FFFF]#非妙者當敎文字體非[&FFFF]#妙故. 或四

不可說非[&FFFF]#非妙者當敎之理亦不當[&FFFF]#妙.

雖有妙及非[&FFFF]#非妙猶屬相待有[&FFFF]#有妙.

次從如是等下皆開其[&FFFF]#令入今妙. 於中

又二. 先開. 次借光宅義以顯成妙. 言四皆

不可說是位高等者旣開權已皆至究竟不

可說理. 卽與妙經廣高長同. 故用所開次

第對之. 準例諸科□應皆對廣高長義. 但

此元是光宅立之於此非急故餘不論. 句

句至極故是位高. 皆可說者. 一句皆可作

四句說故是體廣亦可說亦不可說者隨機

說故故是用長. 觀心可知者. 觀心卽空故見

生無生. 觀心卽假故見於無量. 觀心卽中

故見於無作. 一心三觀於一念心見四四

諦. 前是廢權觀後是開權觀. 若論觀諦豈

無觀心. 但上來諸說皆約敎門若施若廢. 今

辨觀心則向所明居于一念. 若境若智同

在一心. 故須更明以顯妙行. 次釋二諦. 先

經數: 一七一七

經名: 法華玄義釋籤卷第五

頁數: 八五三

上              欄

標列. 1次正釋自四. 四中初文者又二. 先[&FFFF]#

他失. 次辨今得. 初文又三. 先通明失. 次別

顯失相. 三古今下總結. 二諦之名顯於餘敎

故一代所出其名最多. 能詮旣多所詮難曉.

故弘敎者爲玆諍生. 碩大也. 次妙勝下別明

失中二. 初明聖者往因. 次然執者下近代凡

執. 初文又三. 初引經. 次二聖下肉斥. 三問

下料簡釋妨. 初文引妙勝定經如止觀第

三記. 次文可見. 三釋妨中二重問答以辨

諍位. 二聖在因何位生諍. 故須從近以二

生爲問. 復重遮言二生之前又亦不應墮

於惡道. 答中二. 先通指二生之前. 次又二生

下別約敎簡示. 初意者. 自始發心至此已

來皆名爲前. 何必近惡道出卽至二生. 次文

中言爾前者齊初僧祇初皆名爾前故容

有墮. 以此菩薩至第三2祇始離五[&FFFF]#方

乃不墮. 何必第三阿僧祇末始惡道出. 次問

答中先問中引金光明者難後三敎無墮

落者. 何故十地猶有虎狼等畏. 後之三敎□

有十地故以爲難. 畏故具惑具惑故墮. 何

故云無墮落惡道. 故引彼經第四爲難. 彼

金勝陀羅尼品十方諸佛同時說十番陀羅

尼以護十地. 如護初地云若有善男子

得陀羅尼. 名依功德力是過去諸佛所說.

若誦持者永離師子虎狼等怖. 乃至第十地

亦各有陀羅尼等. 彼經十地旣爲虎狼. 所

害. 那言三敎無墮落耶. 答意者亦二. 先通

答次別答. 初文者. 意引大經二十云菩薩.

雖見是身無量過患具足充滿. 爲欲受持

中              欄

涅槃經故猶好將護不令乏少觀於惡3象

及惡知識等無有二. 何以故壞法身故. 菩

薩於惡象等心無恐怖. 於惡知識生怖畏

心. 何以故是惡象等唯能壞身不能壞心.

惡知識者二俱壞故. 若惡象者唯壞一身. 惡

知識者壞無量身無量善心. 臭身淨身肉身

法身亦爾. 爲惡象殺不至三趣. 爲惡友殺

必至三趣. 大經文意旣是生身菩薩. 此父母

身不[&FFFF]#狼害. 非謂有害必墮惡道章安

云諸惡獸等但是惡緣不能生人惡心. 惡知

識者甘4譚詐媚巧言令色牽人作惡. 以作

惡故破人善心名之爲殺卽墮地獄. 煩惱

斷者不爲所牽故不墮獄. 次然圓敎下約

敎酬向十地之難. 言餘敎肉身等者別敎

旣無一生之中得入十地. 則不得云十地

猶有虎狼等畏. 但約觀解十地猶爲一品

無明虎狼所害. 通敎敎門十地無惑故無

觀解虎狼之義. 若九地已前亦可通用. 若作

廢權通敎十地由爲界外無明狼害. 又復遮

云於理則通等者遮於通別. 雖有十地觀解

之義於事不通. 故應復初圓敎申難. 次

然執者下約近世凡執又三. 初執佛果不

同. 次執世諦不同. 次執破立不同. 初文者

佛果出二諦外等如止觀第三記. 次文者梁

世執世諦不同者初師云皆有者. 如云甁卽

是名項細腹[&FFFF]#以銅爲體盛持□洗以之爲

用次師云無體者. 名用如前體無自性. 若

言5項細腹[&FFFF]#是甁體者人應是甁. 若銅爲

體鈴應是甁第三師云無體用者有名無

下              欄

體如前所說. 若言盛持□洗是甁用者盆

應是甁. 及不假手. 又遍銅無甁甁體尙無

誰爲甁用. 體用雖無世諦立名名不可廢.

是故更無第四師計. 第三文者. 破古來二十

三家明二諦義如止觀第三記文在梁昭明

集. 三總結中古卽聖者往因及梁世已前. 今

卽陳世諸德. 次今謂下今家正判復爲融通.

使古今諸釋咸屬隨情. 於中又四. 初總明

立意次略有下列三. 三隨情下解釋. 四若解

下結. 初中根欲如止觀十力中釋. 次意如文.

第三釋中云隨情等者如止觀第三記. 初

釋隨情又五. 初略明所以. 次引敎示相. 三

如順下譬執敎之失. 四衆師下重斥. 五若二

十三家下去取. 初如文. 次文云世第一法有

無量種者亦約多人. 如下智妙中說. 一人

無多人有. 旣可分爲6二品亦可分爲無量

品. 7際眞尙爾者擧世第一肉前三位. 自世

第一已前皆屬隨情. 如世第一□近於眞

尙有多品. 肉復忍位乃至停心故隨情8多.

次釋隨情智中爲四. 初立相. 次如五百下

引事. 三經云下復引敎證. 四如此下結. 合

前文隨情及後文隨智相對得爲一種二諦.

故有此意來也. 若不爾者經有此文判屬

何釋. 五百身因如止觀第9二記. 三引證者

合世人心所見二諦爲一世諦. 合出世人

所見二諦爲第一義諦. 共爲一番二諦也.

結文可見10◎

經數: 一七一七

經名: 法華玄義釋籤卷第六

頁數: 八五四

上              欄

法華玄義釋籤卷第六

天台沙門湛然述

◎1次釋隨智置於世人心所見者獨明聖

2人所見二諦自爲一番. 於中爲五. 初立

相. 次如眼下擧譬. 三又如下引事. 四毘曇

下重以譬顯二諦深勝. 五故經下引敎結

名. 佛居極位故擧極位以證智勝以結

得名. 初文中悟理是見眞復能了俗諦. 故

知隨智具有二諦. 譬中色空卽譬二諦. 引

事中引近事以肉遠理. 入事禪如悟眞.

身虛心豁如了俗. 譬顯中見惑如小雲思

惑如大雲. 無漏謂見眞世智謂了俗結名

中擧凡夫以顯聖得. 故知聖人二諦具也.

第四結文可見. 次正明二諦者於中爲四.

先明來意. 次明功能. 三所言下廣釋. 四問

答下問答料簡. 初文者凡諸釋義或從廣之

略或先略後廣. 從略卽預用跨節從廣則

敎門當分. 故略言之唯一法性以對無明. 無

明是迷眞之始. 法性則全指無明. 無始時來

奚[&FFFF]#非眞. 未發心前無眞不俗. 3□點一

法二諦宛然. 俗卽百界千如眞卽同居一念.

仍顯相異. 義理雖足其如[&FFFF]#淺聞之墮苦.

故佛於一代曲開七重二十一重. 以赴物

情使佛本懷暢. 使物宿種遂故. 以下二門

判之開之意如前說. 次功能中二. 先出初

番次以後肉初. 初. 又二. 法譬. 初法者如止

觀中始自迦羅終至圓著無不□爲初

中              欄

敎所破. 肉復列後各三番耶. 三正釋中二.

先列. 次釋. 初意者. 一藏. 二通. 三別接通. 四

圓接通. 五別. 六圓接別. 七圓. 若止觀中爲

成理觀但以界外理以接界內理. 故藏通

兩敎明界內理別圓二敎明界外理. 通別兩

敎是明兩理之交際. 是故但明別接通耳.

今前六重仍存敎道. 於法華前逗彼權機

故有圓接通別二義. 實道□應圓理接權.

故釋今文應順敎道. 復以圓中接於但

中. 又此七名雖立二諦. 後之五意義已含

三. 幻有卽俗空卽是眞. 不空是中但觀名中

空合在何諦. 若合在俗諦卽如別敎名含

眞入俗二諦. 若合入眞諦如別圓入通名

含中入眞二諦藏通卽名單俗單眞. 圓敎卽

名不思議眞俗. 細得此意尋名釋義不失

女微. 次解釋中文自爲七. 若欲憑敎者然此

七文散在諸經無一處具出. 唯大經十二四

諦文後列八二諦. 章安作七二諦銷之初

一是總餘七是別. 初云如出世人心所見者

名第一義諦. 世人心所見者名爲世諦. 疏云

總冠諸諦. 世情多種束爲世諦. 聖智多知束

爲第一義諦. 卽是諸敎隨情智也. 經云五陰

和合稱名某甲是名世諦. 解陰無陰亦無

名字離陰亦無是名第一義諦. 陰是實法某

甲是假名卽實有俗諦也. 無陰無名卽假實

空. 若離陰者名4太虛空是故離陰亦無某

甲及二諦名. 疏云名無名二諦也. 世諦有

名眞諦無名卽生滅二諦也. 經云或有法有

名有實是名第一義諦. 或有法有名無實

下              欄

是名世諦. 幻化假名卽空故實卽眞諦也. □

指幻化但有假名故名世諦. 故疏云實不

實二諦也. 眞實幻化不實也. 卽無生二諦也.

經云如我人衆生壽命知見乃至如龜毛[&FFFF]#

角等陰界入是名世諦. 苦集滅道是名眞諦.

[&FFFF]#角之俗與前不殊故成單俗. 四諦義含共

爲眞諦. 卽是含中眞諦也. 故疏云定不定二

諦也. 卽單俗複5眞. 6俗是不定中道名定.

經云世法有五種謂名世句世縛世法世執

著世是名世諦7經文廣解. 於此五法心無

[&FFFF]#倒名第一義諦. 五種世法名與前異大意

不別亦是單俗. 於世無倒謂見實相. 敎道

但中雖未究竟此中究竟望前故實. 故疏

云法不法二諦也. 法謂實相不法謂俗. 亦

是含中二諦也. 經云燒割死壞是名世諦. 無

燒割死等是名第一義諦. 地前方便皆屬無

常故云可燒. 登地見常故無燒等. 故疏云

燒不燒二諦也. 無常可燒常不可燒. 複俗

單中二諦也. 經云有八種苦是名世諦. 無

八種苦故是第一義八苦無常同前燒義. 無

八苦眞卽是實相. 故疏云苦不苦二諦. 亦是

複俗單中. 敎道有苦圓中無苦. 經云譬如一

人有多名字依父母生是名世諦. 依十二

緣和合生者名第一義諦. 依父母生卽十

二緣而分二者. 以大經中明十二緣卽佛

性故. 且據顯說卽以佛性而爲眞諦. 依父

母生卽是無明名爲世諦. 故疏云和合二諦

眞俗不二故名和合. 複俗複中二諦也. 後乃

結云今七二諦來銷此文佛旨難知且用一

經數: 一七一七

經名: 法華玄義釋籤卷第六

頁數: 八五五

上              欄

師意耳. 初釋三藏實有二諦者但標總名

以解釋直銷不復列別名. 於中爲二. 初正

釋二諦. 次示三意初文又四. 初釋相. 次引

證. 三述意. 四結名. 初文中言森羅者須

指三界依正相也. 次引證中言大品云色

空空色等者. 此引大品以證三藏. 旣不云

卽故且證藏. 俗□是色析滅色故名爲空

色. 謂色實有名爲不滅. 雖不可滅以無

常故名爲色空. 次述意中. 以能治所治俱

實有故是故互無. 次約此下總釋隨情等三.

歷下六重意應可見. 故諸文下但略點而已

故云推之可知. 雖諸敎不同但約敎異說

卽是隨情. 約入理說卽是隨智. 二義相對卽

隨情智. 皆以當敎定之使無雜亂. 其意可

顯. 次釋卽空二諦者亦二. 初釋二諦. 次明

三意. 初文爲五. 初立名. 次斥前. 三正釋

相. 四引證. 五結名. □可見. 次三意中二. 先

列次分別. 此敎三乘所入眞諦不殊三藏. 然

所照俗二敎不同. 故須更此分別釋疑. 於

中爲二. 先標. 次釋. 標中云小當者未暇

廣及且略辨異故云小耳. 次何者下釋中

四. 先出同異. 次釋同異. 三如百川下擧譬.

四□就下引例前二可知. 譬中二. 先譬次

合. 初譬中言復局還源江河則異者. 會海

如眞同江河如俗異. 由觀俗故契眞如由

衆水故成海. 會海雖同[&FFFF]#尋本源江河則

異. 如會眞不異[&FFFF]#尋本俗俗則不同. 俗是

下合譬釋疑. 次□就下將藏通出假不同.

以例藏通兩俗. 二人出假是一而三根下同.

中              欄

何妨二敎眞同而所觀俗各異. 次釋接義者

卽含中入眞也. 於中爲三. 初以一法標. 次

俗不下略以三法示. 三其相下辨相. 通寄

三法以辨其相. 漏無漏本是通法. 爲成接

義故立雙非. 空不空本是別法. 一切法趣本

是圓法. 於一一法各有三人取解不同者.

良由機發故所聞不同. 又通敎菩薩由根

利鈍發習不同. 故鈍同一乘直至法華方

乃被會. 利者爾前接入中道. 故使同觀幻

有之俗而契眞各異. 所以別圓機發對鈍住

空致成三別. 是以釋後二接須對通鈍

共成三人同聞異聽. 故約漏等以示解源.

若得此意於一切法無□自在. 於中爲四.

初正釋三相. 次無量下明三意. 三何故下釋

疑. 四大品下引證三人. 初文又二. 初正釋.

次是故下結. 初文自有三別. 初文者三人俱

作雙非之名而取解不等. 於中爲三. 初依

敎立. 次初人下明行相. 三何者下重釋. 非

無漏是遣著者. 無漏無著由行者著心緣之.

今破其著心. 故名爲非. 故云非無漏也. 如

緣下. 引例釋成復宗眞諦離著云非還歸

無漏. 此初人意也. 卽通鈍根. 次人又人卽利

根二人也. 圓人亦云雙非者帶通方便是

故爾耳. 次引大經空不空例漏無漏可以

意知次言三人聞趣者初人云諸法不離

空義當一切法趣空. 故引例云如甁如等.

如卽空也. 如甁是空十方界空不異甁空

故十方空皆趣甁空卽通人也. 次人聞趣

知此但中須脩地前一切諸行來趣向後

下              欄

以發初地中道之理. 卽別人也. 第三人聞卽

具一切名之爲趣. 次結中言或對者. 三眞

是能對. 一俗是所對. 次明三意中二. 初立.

次釋. 初文云無量等者. 相接已成赴機形

勢. 於中復各情等逗緣. 去取在地故云出

沒利物. 次釋. 中二. 先釋入眞. 次釋照俗. 初

入眞中云若隨智證俗隨智轉等者. 若隨智

證一俗隨三眞轉也. 以此隨智觀幻有之

俗. 由隨智轉證眞不同. 故成三種二諦之

別□以智證字爲句頭二諦子爲句末. 從

三人入智下[&FFFF]#釋隨智證眞已後重以證

智更照前俗故使三俗相局不同. 若成偏

眞局照幻俗. 成不空眞局照□沙佛法之

俗. 成實相眞局照界外不思議俗. 三釋疑

中二. 先立疑. 次釋. 釋中云此是不共般若

與二乘共說者. 諸部般若以但不但二種中

道不共之法與二乘共說. 如云四諦淸淨

故眞如淸淨等. 例方等部非無此義. 以方

等經多順禪訶共義稍[&FFFF]#故判在般若. 般若

於菩薩則成共說. 故至下文判[&FFFF]#妙中云

方等有說通別入通圓入通. 四大品云去引

證三人所見不同. 初人元在通敎乃至. 乾

慧亦得義云與薩婆若相應. 若成別圓縱

入初地初住亦得通爲初發心也. 以望本

人是初得故. 肉未入位而非初耶. 今文別

敎爲遊戱神通者以存數道讓證屬圓故

也. 若入圓敎借使住前亦得通名坐道場

也. 卽是相似觀行爲如佛也. 爲異別敎故

在初住. 引文同異具如止觀第七記. 次明

經數: 一七一七

經名: 法華玄義釋籤卷第六

頁數: 八五六

上              欄

別二諦中二. 初正釋次明三意. 初文又二.

初正釋相. 次二乘下斥小又二. 先斥. 次引

證. 初文者二乘在彼頓敎聞別尙自如聾

[&FFFF]#等. 故今斥小得引彼文. 次引證中言五

百聲聞謂說眞諦者. 大經三十三云我雖說

一切衆生悉有佛性. 衆生不解佛自意語.

善男子如是語者後身菩薩尙不能解. 肉復

二乘其餘菩薩. 我於一時在耆□□山與

彌勒共論世諦. 舍利弗等五百聲聞於是事

中都無識者. 何肉出世第一義諦. 疏云. 問

何處爲五百說. 答一云華嚴中如聾如[&FFFF]#.

又云西方經何量. 又云. 天台師云多有所關.

又大經十五云. 復次如來說於世諦衆生謂

爲第一義諦. 有時說第一義諦衆生謂爲

世諦. 是則諸佛境界非二乘所知. 二乘旣

以菩薩之俗爲眞. 當知菩薩眞俗□非二

乘所測. 次圓接別又二. 先正釋. 次明三意.

初文又二. 先略立. 次別人下斥別釋相. 圓

二諦者又二. 先釋二諦. 次明三意. 初文中

又四. 一立. 二釋相. 三譬. 四明諦意. 初文但

以二諦俱不思議以辨別. 前列名中以略有

其相. 如云三諦各言趣故. 次釋相中但云

相卽言濫於通. 應從意說. 意以一切趣中

爲眞與百界千如及千如本空爲俗而相卽.

故知今卽. 卽彼別敎次第三諦. 次第卽已方

成今卽. 何者彼若未卽猶同小空及隨事

假對中論卽. 今若卽已三俱圓極. 不卽而

卽卽而不卽故有理卽乃至究竟良由於此.

故知別二諦乃至通藏本妙本卽情謂自殊故

中              欄

得汝行是菩薩道. 次譬中. 先譬次合譬中如

如意珠如止觀第五記彼文具以三譬方

顯. 此譬俱譬初立及第二釋相. 四明諦意

可見. 用初意以釋之大途自顯. 次明三意

中又二. 先釋. 次引證. 種種緣卽隨情也. 卽指

法華已前. 心安疑斷卽是法華中意卽是隨

智. 若情智相對卽第三意也. 四料簡中. 初問

眞俗應相對者. 應如三藏俗有眞無. 或如

通敎幻有幻空. 云何別接已去眞俗不同. 答

中先列四句. 次釋四句. 初二句可解. 別眞

俗異者俗則有無不同眞則唯一中道. 圓敎

二諦眞俗旣融二諦名同. 同異相對故成四

句. 從七種下寄此料簡. 略撮前七種使

文現可覽. 次問何不接三藏者. 問三藏二乘

永入滅者. 答中云界內小乘根敗取證. 故是

昔敎二乘人也. 餘六是摩訶衍等者此置二

乘. 約通菩薩等於法華前得有接義故云

餘六. 三藏菩薩非但敎拙以未斷惑接義

不成故一敎俱廢. 所言廢者二乘之人於法

華前生滅度想. 菩薩復轉成衍中人. 又通

敎二乘於法華前得二味益亦名前進. 三

藏二乘據生滅度想者縱未入滅以根敗

故菩提心死. 此□據於法華會前挫言根

敗. 若至法華根敗復生. 故云其不在此會

汝當爲宣說. 縱已入滅於彼亦聞. 故云雖

生滅度之想而於彼土得聞是經. 無性宗

家不見此意. 問若不接等者旣不接二乘

何故皆會. 答意者二義不同. 二乘之人於法

華前不論被接. 法華被會復非是接. 具如

下              欄

止觀第三記. 問但云餘六得去那簡通敎二

乘. 答通是衍敎初門觀境俱巧堪入不空故

云得去. 小人寄此是故不論. 餘如向說. 問

此是法華滅化之文小人正應得去. 答接義

本在法華經前於中仍是菩薩. 今借得去

之語以證菩薩□心. 據敎而論不必皆去.

三判中二. 先約七重卽是約敎. 次約五味.

前文又二. 先單約七重次約三意. 初文者

自有七重. 七重展轉前[&FFFF]#後妙. 未窮圓極.

故雖妙猶[&FFFF]#. 初三藏中二. 初立次二諦去斥.

然前立中還用後敎立之乃可得云半字

引鈍及□除等. 論謂界內愛論見論. 涉此二

者唐喪其功義之如戱. 復更斥云二體不

成意如前說. 次通敎中言滿字者. 若對四

敎卽後三爲滿. 今對七重故後六爲滿. 別

敎1譚理不融如判四諦中說. 次約三意

者. 文爲二. 初離判. 次又束下束判. 初中先

標次判. 判中敎敎之中皆先自約情等三意

以判[&FFFF]#妙. 次入後敎展轉漸益. 故借五味

義以顯益相. 故漸廢前淺以興後深. 初三

藏2又三. 先立. 次判. 三譬. 初立中3四. 初立

隨情. 次執實下斥情立智. 敎語本實凡情未

悟執之成見. 見卽煩惱爲因故果浩然不

息. 若能下正明情智賢位二諦合爲俗. 聖

位二諦合爲眞. 次從四果去正明隨智. 次隨

情下判. 卽當此敎中智妙情[&FFFF]#. 若爾情智則

是亦妙亦[&FFFF]#. 眞妙俗[&FFFF]#故也. 三譬如下卽鹿

苑時意也. 次旣成下明下六重中二. 先釋.

次結. 六中各有情智不細各明者. 由用情

經數: 一七一七

經名: 法華玄義釋籤卷第六

頁數: 八五七

上              欄

等於諸部中次第調熟. 令鈍根菩薩及二

乘人堪入法華隨智故也. 故寄生熟二蘇

通總而說. 初言旣成者得羅漢已聞大不

謗故云體信. 入聞於大出1猶住小. 不同

畏懼王等之時故云無難. 卽用情等三意

說通等三者. 鹿苑以成藏人於其不復須

藏故但說通. 卽於此座復以別圓而接通

者□對而說彈斥而說卽當相入意也. 令其

下卽明說意. 意欲令其轉成生蘇2謂受

彈斥令歎大自鄙卽其益相. 通敎利根及

別圓人自於一邊得益無妨. 是時下亦擧

譬. 次心漸等者至般若中. 不復同前悲泣

之時故云通泰. 卽爲三意說別等者前於

方等中義已成通. 故至般若唯須此二. 明

不共等者說部意也. 意雖不共猶有方等

新受小者至此須通. 亦有衍門傍得小者

是故兼用. 上智加被故云命領. 長者之宅爲

大乘家. 諸珍寶物爲不思議業. 業卽金等付

與諸子. 化他爲出自行爲入. 又化功爲入.

皆使令知卽熟蘇益相. 得此益已義成別人.

卽於此座以圓入之令堪入法華. 旣知下

譬. 故兩味中卽是衍中五重之相. 諸佛下卽

是第六法華意也. 雖純醍□亦用情等. 如

三周中各有異名卽其事也. 是則下總結六

重. 次束判中離謂別約情等諸味不同. 束

謂總束一代爲隨情等三. 如前兩敎雖

有情等三意今束爲一隨情故云一向. 別

入通去有中道故智帶方便故情. 圓雖三

意對前諸味今但成智. 說則成語. 準智

中              欄

可知. 次料簡中問前3二二諦一向是隨情等

者. 問此中問文. 判前兩敎俱屬隨情. 與止

觀中判三假文及此文前第二卷中但以三

藏而爲隨情餘□隨理同異云何. 答此有

三別. 一者彼以小衍相對是故三藏獨屬隨

情. 此以權實二理相對是故前二俱屬隨情.

二者彼爲通申觀門且斥三藏以爲隨事.

此爲申於法華經意. 須以中道而爲隨理.

三者彼明三假. 三假是俗. 藏通二俗卽不卽

異故. 彼文判事理不同. 此判二諦. 二諦俱

權不會中理. 是故此判俱屬隨情答中以

第一義對三悉者前二無中故. 次約五味

如文. 四開權中二. 先標次釋. 釋中三. 初總擧

三世佛出世意. 次擧論以證佛意. 三始見

下. 正明開相. 初文意者. 非止釋尊三世佛

化皆然. 故知三世如來凡出世處. 皆悉爲開

佛知見故. 次文者又二. 先引論. 次必非下

釋論意. □以入實名爲華臺. 以內心同佛

入實故. 故使外器同佛處臺. 三正開中三.

初略明今日入實施權. 次有人下. 明久遠施

權入實. 三其未入下. 正明今經開權顯實. 初

文又二. 初正明入實開權. 次明機感之相.

初文又二. 初明入實. 次爲未入下明施權.

初謂華嚴利根菩薩. 已入實竟. 其別菩薩且

置不論. 以此菩薩猶易開故. 其難開者更

以小起故. 次爲施鹿苑等敎. 故名爲諸前

三藏單. 次五重中如前七重中文意亦可

見. 次感應可見. 次明久遠中二. 初出舊.

次今言下正解也. 弄引□是方便耳. 如止觀

下              欄

記. 於中又二. 先明久遠施權. 次明入實. 初

又二. 先重[&FFFF]#寂場爲肉. 次展轉明久. 初文

者除已入者及中間入者. 盡是法華方便所

以光照他土至爲頓開漸者. 初他土者從又

[&FFFF]#諸佛下四行說頓也. 從若人遭苦下三

行漸初也. 卽是鹿苑. 從文殊師利我住於此

下三十二行半方等般若. 此他土漸頓也. 寂

場兼權頓後爲一獨而施三漸. 以一漸兼頓

取機不得. 故至鹿苑及餘二味. 次文殊下

正展轉明久於中又三. 初正明. 次文云下引

證. 三當知下結. 是則本[&FFFF]#兩文中施化. 未入

實者□爲今日法華弄引. 故知菩薩本初發

心已後所化衆生. 乃至成道已後經於如許

塵界劫數處處4成熟今方入實. 當知實道

何易可階. 肉復今世猶自未入. 尙在未來

遠遠方得. 豈非煩惱厚重根性難□. 不□

如來善巧之力何有入期. 故[&FFFF]#斯妙旨應

勤思勤聽. 重之重之. 證結可知. 次本來下.

明入實中又二. 初明久遠入實. 次明今世

入實. 以今昔施化節節實益豈待今耶. 今

世文云與本入者不異者事有本[&FFFF]#今古理

齊故. 今入本入理無差別. 三今經入中二. 先

正明開. 次若如下歎敎斥偏. 初文又五. 先

□約四味論開. 次諸敎下約諸味中諸敎

橫開. 三三藏下擧難肉易. 四文云下引證.

五此卽下總結. 初如文. 次文中云諸敎之中.

或五三二一味及全生者者. 通指四味名

爲諸敎. 且如方等般若初證二乘名爲一

味. 若鹿苑已證得禪斥益名爲二味. 得□

經數: 一七一七

經名: 法華玄義釋籤卷第六

頁數: 八五八

上              欄

汰益名爲三味. 若諸菩薩於前諸敎能斷

見思名住二味. 能斷無知. 名住三味. 能

伏無明名住四味. 若住四味已成妙行

故此不論. 全未伏通惑名爲全生. 華嚴鹿

苑應論顯密. 思之可見. 此約橫論不關

□入. 若□入者鈍根菩薩及二乘人依次歷

敎不論增減. 三肉可見不改本位卽[&FFFF]#

成妙故云當門. 引證中云七寶大車者各

稱本習而入圓乘. 本習不同圓乘非一. 五

結如文次歎斥中二. 先總歎. 次人不見下得

失. 初又三. 初約化儀. 次佛意. 三敎旨. 次得

失又二. 先失次得. 初文云輕慢不止舌爛口

中者. 不了法華宗極之旨. 謂記聲聞事相

而已不如華嚴般若融通無□. 如此說者

諫曉不止舌爛何疑. 如彭城寺嵩法師云

佛智流動至無常時. 舌爛口中猶不易志.

又如大經第五云. 我今爲諸聲聞諸弟子等

說毘伽羅論所謂如來常存不變. 若有說

言如來無常云何是人舌不墮落. 又云. 若

有說言如來許畜奴婢僕使舌則卷縮. 如

是乘戒兩門謗皆舌壞. 故知若言事相者.

不見一代獨顯之妙不見般若付財之能.

般若融通與法華何異. 二乘於昔自無□

取. 至今方云不心自得. 已今當妙於玆固

迷. 舌爛不止. 猶爲華報. 謗法之罪苦流長

劫. 具如止觀第四逆流十心中說. 次若得

下. 明得中又二. 先正明得. 次攝大乘下重

破敎道初文又四. 初約法以明得. 次約三

世佛以明得. 三擧涅槃以釋1凝. 四結勸.

中              欄

初文者有一女之善咸至菩提穿鑿權實

牢籠本[&FFFF]#. 故云意氣博遠大小互入. 故云

更相. 越敎相接故云間入. 從淺至深故云

繡2言. 取機顯□故云精微. 味味益遍故云

橫周. 俱至法華故云□窮. 次二萬下. 約佛

者應具如五佛章門. 今略指燈明彌勒等

耳. 承上曰仰. 雖佛無優劣. 我旣施權同

彼顯實. 高尙實理故云仰同. 三釋疑者. 疑

云. 法華旣已顯實涅槃何復施權. 故卽釋

之. 釋言贖命重寶者. 涅槃十四云. 如人七

寶不出外用名之爲藏. 是人所以藏積此

寶爲未來故. 所謂穀貴賊來侵國値遇惡

王爲用贖命. 財難得時乃當出用. 諸佛□

藏亦復如是. 爲未來世諸惡比丘畜不淨

物. 爲四衆說如來畢竟入於涅槃. 讀誦外

典不敎佛經. 如是等惡出現世時爲滅

諸惡爲說是經. 是經若滅佛法則滅. 今家引

意指大經部以爲重寶. 若消此文應有單

複兩義. 所言複者. 謂乘及戒. 若言不許畜

八不淨. 此是戒門事門. 若說如來畢竟涅槃

及遮外典. 此是乘門理門. 以彼經部前後諸

文皆扶事說常. 若末代中. 諸惡比丘破戒

說於如來無常及讀誦外典則□無乘戒

失常住命. 賴由此經扶律說常則乘戒具

足. 故號此經爲贖常住命之重寶也. 3所

言單者. 唯約戒門. 彼經扶律. 律是贖常住

命之重寶也. 所以法華明常已足. 更說贖

命者. 爲護圓常鄭重殷勤. 如人抵掌重□

□耳. 說文云. 抵掌者側手擊也四結勸中

下              欄

云觀此等者且如諸法實相. 卽云百界千

如心佛衆生三無差別. 乃至本因爲今弄引.

豈以劣見稱此經王. [&FFFF]#以人情局彼太虛

者. 勿以世情偏取如來赴機之說局彼法

華博遠意氣太虛之量. 次斥敎道中二. 初

擧論師謬謂. 次今試下. 明今家斥失. 初云

攝大乘十勝相者. 彼論始終□明十種勝相

之義分爲十品. 論初云. 菩薩欲顯大乘功

德依大乘敎說如是言. 諸佛世尊有勝相

義所說無等過於餘敎. 言勝相者有十. 一

依止. 二應知. 三入應知. 四因果. 五入因果脩

差別. 六於差別依於戒學. 七於中依心學.

八於中依慧學. 九學果寂滅. 十智差別. 論

文先列. 次生起. 釋初勝相. 明第八識生十

二因緣義. 言依止者. 謂所依也. 眞諦所譯

則依4菴摩羅. 後代諸譯□依黎耶. 如其各

計成自他性. 一論二譯. 尙生二計肉諸部

耶. 論師以黎耶依持破於地論. 故云□宗.

□者改也. 令地論宗破歸我攝宗. 次明今

家斥中爲八. 初總. 擧[&FFFF]#中十妙. 次別. 以初

妙比破. 三四悉下以逗機比決. 四彼直下

斥偏. 五因緣下展轉比決. 六當知下結歎. 七

天竺下擧勝肉劣. 八思自5下結. 初如文. 次

文者. 且以[&FFFF]#中十妙之初境妙少分比彼十

勝相之初相全分. 於少分中尙有所漏. 四

句之中但得自他一句而已. 故上斥云有所

漏也. 肉破則俱破立則俱立. 不同彼論唯

計一句. 故今文云不思議因緣. 豈同論文黎

耶. 摩羅自他因緣耶. 文雖雙擧計必偏執

經數: 一七一七

經名: 法華玄義釋籤卷第六

頁數: 八五九

上              欄

如新舊兩譯. 亦如地論南北二道還成性

過各計不同. 今不思議離四性計. 豈同彼

論各計不同耶. 三逗機中四悉俱立不同彼

論唯立一句. 四斥偏中彼計一句1爲一道.

不見下擧今得顯彼失. 四味增減爲開合.

頓漸可知. 由敎行別故情智等不同. 第五

意者境妙有六. 其但得一少分故也. 肉復

餘耶六當知下結. 鱗沓重積等者. 十妙生起

如鱗. 皆具諸法如沓. 於一一妙若鱗若

沓. 亦復如是. 第七意中眞丹義. 如止觀第

二記. 八結文可知. 次明三諦中又二. 初依

2地敎以立名義. 次正開章解釋. 初文中又

三. 初依他經立名. 次依今經例立. 三問答

料簡. 初二如文. 三料簡中先問次答. 答中三.

初擧勝□以例涅槃用斥來問. 次3重擧

楞伽以例餘經用酬來難. 三結. 初文二. 先

總斥次釋. 次例. 三結可知. 次正明三諦中

自三. 初4又二. 先明去取卽是來意次正釋

五文. 初文中約別入通點非漏非無漏者. 於

眞諦中點示中道故云雙非當敎論中旣

異於空故有雙非也. 一三三一如止觀者.

如第三卷顯體中及第七卷破橫□中. 判中

亦二約敎約味開如文. 六明一諦又爲三.

初分別. 次判. 三開. 初又二初法次譬. 譬中但

通云轉5不轉相對以明一諦. 卽一實諦是

不轉故也. 所言如醉未吐見日月轉等者. 第

二云. 諸比丘白佛言. 世尊. 譬如醉人其心

眩亂視諸山川城郭宮殿日月星辰皆悉□

轉. 若有不脩苦無常想無我等想. 不名爲

中              欄

聖. 佛便□此醉人之譬. 反斥比丘云. 汝向

所引醉人譬者. 但知文字而不知義. 何等

爲義. 如彼醉人. 見上日月實非□轉生

6轉想. 衆生亦爾. 爲諸煩惱無明所覆生[&FFFF]#

倒心我計無我等. 當知比丘無明未味謂

有二諦. 本日如一諦轉日如世諦. 此帶實

二諦也. 若二乘人於轉日上復生轉想. 故

二乘人以菩薩俗謂爲眞諦. 故下文云. 三

藏全是轉二卽二乘二諦也. 是故大經十二

七種二諦文末說一實諦. 文殊難言. 卽是如

來虛空佛性無差別耶. 此難意者. 若唯一實

如來佛性應同虛空. 佛言. 有苦有諦有實.

三亦如是. 如來非苦非諦是實虛空. 佛性

亦復如是. 是則唯一實諦. 次判中亦先約敎

次約味. 文中亦且通以轉不轉. 對辨[&FFFF]#妙.

若歷諸敎敎敎如之. 次三藏下約五味中

二. 先正明. 次借地持以顯一實. 初文略無

華嚴敎意者. 合在下文云諸大乘卽其意

也. 不煩文故合在下耳. 故知文意以證道

明中爲不轉妙. 敎道亦屬帶轉故也. 次借

地持中二. 初借地持. 次寄此文後. 約行

人. 破執初文二. 初引文. 次正明今意. 初有

兩番意者. 前文約行. 次文約敎. 初言地持

明地相等者. 地相謂地前過向位中道觀雙

流地相現前. 登地已去. 明眞實法稱爲地

實. 初地卽是初住故也. 次文言又敎門等

者. 依敎道義. 以四悉檀說登地法名爲敎

道. 故知初地已上仍存敎道. 若說十地已證

之法卽證道也. 凡釋別義多用此意. 具如

下              欄

止觀第三記. 次今意者. 借於此文證權實

部. 法華已前如地相敎道. 至法華經猶

如地實及以證道. 說佛自證名爲地實. 約

佛自行故云證道. 次寄此文後. 約於行

人破執等者. 破末代執者. 諦雖是妙執

故成[&FFFF]#. 破其執情不破所執. 所執本妙

非關人情. 開[&FFFF]#如文. 無諦者. □前諸諦理

不可說故名爲無. 若通論者. 大小皆有無

諦. 通卽別故別乃成通. 如婆沙云. 佛經中

說一諦無諦. 問有四諦義. 云何但云一諦

等耶. 尊者波奢. 說一諦者苦諦無第二苦

乃至道諦無第二道復次一諦者. 謂滅諦.

爲破外道種種解脫故. 復次一諦者. 謂道

諦. 能盡惡道苦故. 又佛說二諦者. 謂世諦

第一義諦. 或云世諦謂苦集. 第一義諦謂道

滅. 前合四諦爲二. 正用此意. 復有說者. 世

諦謂苦集滅. 第一義諦謂道諦. 評者曰. 四

諦亦是世諦. 亦是第一義諦. 如苦集是世

諦. 苦空無常集因緣生是第一義滅是世諦

者. 如佛說言如城園林. 是第一義諦者盡

止妙離. 道是世諦者. 佛說道諦如筏如山如

梯如樓. 是第一義諦者道如[&FFFF]#乘. 若四諦盡

是第一義者. 世諦說陰界入第一義諦亦說

陰界入. 彼小乘中尙開合四諦爲世諦第一

義等. 肉復大乘. 於中先正明無諦. 次問答

料簡. 初文又二. 初別約極理以明無諦. 次

通約諸敎以明無諦. 前明一諦亦有通別

二義不同. 故今亦爾. 理無二極故同歸一

無. 衆生緣異故復歷敎. 初中三. 初正立無

經數: 一七一七

經名: 法華玄義釋籤卷第六

頁數: 八六○

上              欄

諦. 次一一下判[&FFFF]#妙. 三不可說亦不可說下.

明絶待卽是開[&FFFF]#. 次文又二. 初四敎. 次五

味. 初文二. 先列四敎. 次明判開. 初四敎如

文. 次從前不可說去判. 次若[&FFFF]#異妙下開.

準上下文例應在五味後開. 今隨便各明

於理無失次約五味中. 初判次從開[&FFFF]#如

前者例前四敎開. 次料簡中有三重問答.

初問者通約諸敎爲問. 所言無諦者. □應

如前歷敎明實別約極理. 1理卽一實如何

諸敎□論無諦. 答意者爲破執理而生戱

論. 是故云無. 大小乘敎旣□有理. 是故大

小俱論無諦. 故引例云. 滅本無惑緣滅生

惑. 如三界利鈍一十九使. 但破能執不破

所緣. 今意亦爾. 次問者小乘未得執成戱論.

是故須破. 若實證得理仍是權. 是故亦破. 今

以此意例難於大. 旣得大小通論無諦亦

應大小得否俱破. 答云不例者小乘得否俱

皆有惑. 是故俱破. 大乘不得有惑須破. 得

卽無惑得何須破. 是故不例. 次問意者

小乘是權破權名無. 大乘是實實諦非無.

何故中道亦名無諦. 答意者實如所問. 於

實2得者不須云無. 今云無者爲未得

者. 次諸境開合者文中二. 初明來意. 次正

明開合六境依文次第. 以後後境盡向上

合. 十如居初是故先以因緣合如. 四諦第

三. 是故次以四諦合二. 下去展轉以下合

上卽爲六章. 初文言命者召也. 起也. 故以

初章名爲命章. 絶言3稱歎者. 文云. 止舍利

弗不須復說. 絶言歎已. 次歎絶言之境卽

中              欄

十如也. 故云諸法實相所謂諸法如是性相

體力等. 今更說五境. 云何同異者. 前已說六

境. 今以五境與十如義名異義同. 餘下合

上意亦如是故更明之. 於中有四. 先正明

離合. 次準前例立隨情等三. 三問答釋疑.

四問答通經. 以此經義通於諸境. 不同他

人名義俱塞. 般若種種名解脫法身亦爾. 多

諸名字等具如止觀第三記. 如此解者則使

一切佛敎名異. 義同無不通暢. 若得此意

無□自在. 故有開合門來初文因緣合十如

者. 若得前來十如總釋之意. 相以據外等

來對銷因緣義同顯然可見. 於中爲二. 先

開合意. 次正開合又二. 先正合. 次略指. 初又

二. 前合思議兩番. 次合不思議兩番. 二文

各有總別兩對. 初文者先對次結. 對中先別

如文. 次總對者因緣總而十如別故云總. 總

以因緣合爲三道. 兩番合十如故云也. 此

兩十結如文次後兩番者爲二. 初正對. 次若

細下辨通別. 初文先標次對對中先別. 亦是

別. 別以緣對如. 次總者. 亦總合以爲三道.

三道卽理性三德故云在內等. 次文云四聖

節節有異者. 如前釋中四敎諸聖各各不同.

居在界外[&FFFF]#不皆有十二有支. 如止觀攝

法中因緣逆順等各有其相. 以前四聖同

爲因釋. 如前釋中云無明轉卽變爲明等.

總釋中云三道卽是性德三德. 故云在內成

性. 二乘菩薩應從次第何故合耶. 且從久

遠種性邊說若從末說應須分四. 次以四

諦合如緣者. 若知苦集□是緣生道滅. □

下              欄

是緣滅十如自分界內界外. 各有生滅等何

俟更合. 爲不了者謂名義俱異故合令義

同. 皆取器類大同總略而會. 若更縷碎恐

煩雜故. 如無量無作中云界外四聖涅槃

者. 涅槃之名通大小故. 且用言之. 故云亦

是般若解脫亦是法身也. 四諦合因緣者.

但知因緣有生無生等四諦. 有世出世各

各合之文相最顯. 次七重二諦合於如緣及

四諦者. 若知俗諦□是苦集眞諦. □是道滅

四種相入故成七種前之四諦旣已與如緣

合則七二合三了了可見. 亦爲未了故重

合之. 今亦不委細但通總而合. 七中但是

屬界內俗卽對界內二種苦集. 屬界內眞

卽對界內道滅. 復有一俗含於眞俗故云

有邊無邊可對界內四諦. 復有一眞含於

眞中故云空不空邊則分對兩處道滅. 界

外苦集例此可思. 乃至例於如緣可見. 次

五三諦合上四文者. 若得二諦三諦離合之

相. 二諦旣已合上三竟. 卽知三諦與上四

同亦無俟復合. 亦爲不了者耳. 又復更欲

取器類同者通總而合故重合之. 如合因

緣中文云今且用去卽其相也. 以五種眞

是思議滅. 亦是不思議生等. 亦如五三合七

二中前4四種不被合等. 亦如二俗卽是

五俗. 二眞卽是五眞. 卽分空不空邊空爲

五眞不空爲五中等. □是通總類例而合. 故

重明之. 次一實合五者. 前釋一實有通有

別. 今且從別故簡權取實. 若依通者. 應

云與四聖十如同. 四十二緣滅同四. 四諦